สวัสดีครับอายุ16หนัก50สูง170 วันนี้ผมตื่นมาแล้วเวลาหายใจจะรู้สึกเจ็บไหปลาร้าบนขวาจะเจ็บมากขี้นเมื่อหายใจลึกๆไม่ทราบว่าเป็นไรครับ
สวัสดีค่ะ หากมีน้ำหนักตัว 50 กิโลกรัม และมีส่วนสูง 170 เซนติเมตร เท่ากับมีค่าดัชนีมวลกาย (BMI) ที่ 17.30 ถือว่ามีน้ำหนักตัวน้อยกว่ามาตรฐาน แนะนำควรเพิ่มน้ำหนักอีก 4-5 กิโลกรัม จึงจะสมส่วนค่ะสำหรับอาการเจ็บบริเวณไหปลาร้า อาจเกิดจาก- การบาดเจ็บที่กล้ามเนื้อบริเวณทรวงอก เช่น จากการออกกำลังกายหรือเล่นกีฬา เช่น ยกเวท วิดพื้น ตีเทนนิส เป็นต้น หรือออกกำลังกายผิดท่า หรือจากการใช้งานหนัก เช่น ยกของหนัก หรือเกิดจากอุบัติเหตุกระแทกที่หน้าอกโดยตรง เช่น การถูกต่อย ถูกชก ถูกชน เป็นต้น อาการปวดมักจะสัมพันธ์กับการเคลื่อนไหวของหน้าอก เช่น การเอี้ยวตัว บิดตัว การหายใจเข้าออกลึกๆ การไอ หรือจาม มักมีจุดที่กดเจ็บชัดเจน- ข้อต่อบริเวณกระดูกไหปลาร้าอักเสบ สาเหตุจะคล้ายกับการบาดเจ็บที่กล้ามเนื้อบริเวณหน้าอก รวมถึงอาการก็จะคล้ายกันเช่นกัน คือจะมีอาการเจ็บมากขึ้นเมื่อมีการเคลื่อนไหวตัว การไอ จาม หายใจเข้าออกลึกๆ เป็นต้นในเบื้องต้น ควรงดการออกแรงทำงานหนักต่างๆ ไปก่อน เช่น การยกของหนัก เข็นของหนัก งดการออกกำลังกายและเล่นกีฬาต่างๆ และอาจลองใช้วิธีการประคบร้อนตรงจุดที่เจ็บ การใช้ยาทาถูนวด หากเจ็บมาก อาจทานยา เช่น ยาคลายกล้ามเนื้อ ยาแก้ปวดต่างๆ เช่น ไดโลฟีแนค (diclofenac) ไพรอกซิแคม (piroxicam) เป็นต้นหากอาการยังไม่ดีขึ้น มีการบวมแดงบริเวณที่ปวด หรือคลำได้ก้อน แนะนำควรไปพบแพทย์เพื่อตรวจหาสาเหตุและรักษาค่ะ